《寄题临江玉实斋司户百花洲》
宋代·宋伯仁

锦囊诗裹识花洲，何日清江得醉游。
百亩故园重饾饤，四贤遗像愈风流。
香浮红树春应早，雪压寒梅月想留。
我有烟波鱼具了，一丝风底愿维舟。

作者简介：湖州人，一作广平人，字器之，号雪岩。理宗嘉熙时，为盐运司属官。工诗，善画梅。有《西塍集》、《梅花喜神谱》、《烟波渔隐词》。